**Termék Backlog**

**Fejlesztők:**

* Kulimák Máté
* Mojzes Ervin
* Csanádi Kevin

**A weboldal neve:**

Eventify

**Cél:**

A projektünk célja egy olyan weboldal megalkotása, ahol a felhasználók eseményeket tudnak létrehozni. Ezekre az eseményekre mindenkinek lehetősége van feliratkozni. Fontos, hogy minden létrehozott „event” kizárólag Magyarországra vonatkozik. A célunk ezzel a weboldallal az, hogy megkönnyítsük az emberek életét azzal, hogy eseményeket tudnak találni és ezáltal ki tudnak szakadni a négy fal közül.

**Az oldal:**

Az oldalunk egy Angular keretrendszerben íródott HTML weboldal. A formázáshoz Bootstrappet használtunk. Node.js futtatókörnyezetben npm csomagkezelőt alkalmaztunk. Verziókövetéshez GitHub-ot, projektmenedzsmenthez pedig Jira-t használtunk. A projekt fejlesztése agilis módon Scrum keretrendszerben történt. Az oldal jogosultsága három felé oszlik, melyek a következők:

* Látogató (nem bejelentkezett/regisztrált felhasználó)
* Aktív felhasználó (regisztrált fiókkal rendelkezik)
* Adminiszrátor (alap esetben a projekt három fejlesztője)

**Látogatói funkciók:**

**Regisztráció**

* Az oldal használatához először is szükségünk lesz egy fiókra, ebben a regisztráció ablakunk nyújt segítséget.
* Sikeres regisztrációhoz a következőkre lesz szükség: létező e-mail cím, jelszó, felhasználónév, regisztráló típusa magánszemély vagy cég.
* A megadott e-mail címnek érvényesnek kell lennie (azaz egy létező emailt kell használnunk) ezt megerősítő emaillel lehet igazolni.
* A jelszó minimális hossza 8 karakter, maximális hossza pedig 16 karakter. Ezek mellett tartalmaznia kell kis és nagy betűt és számot.
* A felhasználónév, ami egy saját választott név, ez fog megjelenni azoknál az eseményeknél amire a felhasználó feliratkozik vagy azoknál, amelyeket létrehoz. Maximális karakterhossza: 20.
* A sikeres regisztráció a visszaigazoló email megerősítése után történik, ezután a bejelentkezési oldalra irányítjuk a felhasználót.
* Regisztráció során a felhasználónak lehetősége van alapértelmezett helyszín megadására. Ez a későbbiekben azt a célt szolgálja, hogy ha eseményeket keres, akkor a megadott hely alapján kínálja fel az oldal a lehetőségeket.
* Ha cégként regisztrál meg kell adni a pontos helyszínt, ahol a létesítmény megtalálható és hogy milyen típusú eseményeket fog majd létrehozni, ez később a profil oldalon bővíthető lesz, ezután az eseményei alapértelmezetten ezen a helyszínen fognak megjelenni.
* A felhasználónak kötelezően választania kell három kategóriát a regisztrációkor, ami a későbbiekben az események ajánlásában fog segíteni

**Felhasználói funkciók:**

**Bejelentkezés**

* Kizárólag regisztráció után lesz lehetőség az oldalra való belépésre.
* Amennyiben a bejelentkezés sikeres, üzenet formájában a felhasználó tudomásra adjuk. Illetve automatikusan átirányítjuk az „Események” oldalra.
* A bejelentkezéshez szükséges: email cím és jelszó.

**Saját esemény létrehozás**

* Minden felhasználónak lehetősége van saját esemény létrehozására.
* Az esemény kategóriáját egy előre megadott listából lehet kiválasztani.
* Kötelezően megadandó adatok:
  + Esemény kategóriája
  + Esemény időtartama (mettől meddig tart)
  + Esemény helye és ideje
* Az „Esemény helye” vármegyékre, azon belül pedig pontos címekre utal (irányítószám, utca, házszám).
* A helyszíneket egy előre meghatározott listából lehet kiválasztani, egy adott vármegye kiválasztása után csak abba a vármegyébe tartozó városok fognak megjelenni, egy város kiválasztása után az irányítószám mező automatikusan kitöltődik. Az utca nevét és a házszámot a felhasználónak kell kitölteni.
* Az „ideje” pedig az esemény pontos dátumát és idejét (óra, perc) takarja.
* A létrehozott események térkép nézetben is megtekinthetők lesznek.

**Saját esemény törlése**

* Minden felhasználónak lehetősége van az általa létrehozott esemény törléséhez. Ezt egy törlés gomb segítségével teheti meg.

**Mások által létrehozott eseményre való feliratkozás**

* Az „Események” nevű menüpontban a felhasználó látni fogja az aktív eseményeket melyekre, ha rákattint megtekintheti azok részleteit. Itt tud majd feliratkozni arra az eseményre, amely számára szimpatikus és szívesen részt venne rajta. Emellett a felhasználónak lehetősége van kategóriák, helyszín és időpont szerint szűkíteni a keresést.

**Profil kezelés**

* „Profilom” menüpontban a felhasználó megtekintheti a saját adatait, az általa létrehozott, feliratkozott és lezárult eseményeket, illetve itt tudja a jelszavát és felhasználónevét módosítani.
* Céges profilként lehetősége van egy „Galéria” nevű gombra kattintva képeket feltölteni a saját létesítményéről.
* Regisztrációkor kedvencként jelölt kategóriák bővítése.
* Bérelt helyszínek megjelenítése.

**Értékelések**

* Egy felhasználó nevére kattintva megjelenik egy felugró ablak, ahol egytől ötig csillagokkal lehet értékelni egy felhasználót, az értékelés elküldése után egy táblában rögzítjük.
* Egy, már lezárult eseményt, az elkövetkező egy hétben lehet majd véleményezni és értékelni, az eseményt a saját profilon megtalálható listából lehet majd elérni.

**Felhasználó profilok megtekintése**

* A navbar-ban megtalálható keresősávban lehet felhasználókra keresni.
* Egy felhasználói profilra kattintva látható lesz az ahhoz a felhasználóhoz tartozó átlag értékelések és az általa létrehozott események, egy eseményre kattintva láthatók lesznek az arról írt vélemények és értékelések

**Helyszín bérlés/bérbe adás**

* **Céges profilként** regisztrált felhasználó meghirdetheti a létesítményét bérbe adásra, ehhez meg kell adni a helyszín pontos címét, befogadóképességét, a bérlés árát, elérhetőségeit (email, telefon) és a helyszínen rendezhető események kategóriáit. Az adott hely bérlései naptár nézetben fognak megjelenni, hogy a felhasználók lássák mikor van szabad időpont
* **Magán profilként** regisztrált felhasználó válogathat a bérelhető helyszínek között, keresését kategóriák alapján szűkítheti, hogy az általa rendezni kívánt eseményhez legjobban passzoló helyszínt tudja kiválasztani. A bérlés részleteihez fel kell vennie a bérbeadóval a kapcsolatot.

**Admin funkciók**

**Felhasználó felfüggesztés (deaktiválás)**

* Ha egy felhasználó viselkedésével vagy tevékenységével megsérti az oldal szabályzatának valamelyik pontját (lásd: Általános Felhasználási Feltételek.docx nevű fájlban), akkor egy admin számonkérés nélkül deaktiválhatja fiókját. Ennek feloldását a későbbiekben a felhasználó kérvényezheti.

**Bármelyik esemény törlése**

* Amennyiben egy esemény nem felel meg az előírtaknak az adminoknak jogukban áll törölni azt.

**Jogosultság adás, elvétel**

* Minden admin tud a sima felhasználóknak „admin” jogosultságot adni, de el is tudja venni azt.

**Statisztika**

* Szimplán megjelenítési funkció, az admin látja a legnépszerűbb felhasználókat, a rájuk érkezett értékelések alapján, a legnépszerűbb eseményeket és a hozzájuk tartozó véleményeket.
* Grafikon nézetben látható lesz az eseményekre jelentkezők száma.

**Az oldal felépítése**

Az oldal megnyitásakor egy landing page lesz látható. Középen az oldal neve, alatta egy motiváló szöveg, ami ösztönöz a regisztrációra és egy gomb található amire kattintva a regisztráció oldalra navigáljuk a látogatót.

A weboldal tetején egy navigációs sáv fog elhelyezkedni, amin egy keresősáv és a következő menüpontok lesznek megtalálhatóak a még be nem jelentkezett felhasználónak:

* **Események:** erre kattintva lehet megtekinteni az aktív eseményeket.
* **Belépés:** a felhasználó itt tud bejelentkezni a fiókjába, hogy hozzáférjen az oldal funkcióihoz.
* **Regisztráció:** a felhasználó itt tud új fiókot létrehozni.
* **Felhasználói feltételek:** itt az oldal szabályzata lesz megtalálható, aminek betartása szükséges, hogy a felhasználót ne minősítsék inaktívnak.

**A már bejelentkezett felhasználónak:**

* **Események:** már nem csak megtekinteni, de feliratkozni és létrehozni is tud majd eseményeket. Az esemény létrehozása egy bootstrap-es accordion ablakban fog majd történni.
* **Profil:** itt tudja megtekinteni az általa létrehozott, feliratkozott és lezárult eseménykét és ha szükséges módosítani, vagy értékelni azokat, emellett a felhasználónév és jelszó megváltoztatására is itt lesz lehetősége, bővítheti a regisztrációkor megadott három kedvenc kategóriáját. Céges profilként regisztrált felhasználó egy „Galéria” nevű gombra kattintva tud majd a saját létesítményéról képeket feltölteni.
* **Bérelhető helyszínek:** Céges profilként regisztrált felhasználó ez alatt a menüpont alatt meghirdetheti a létesítményét bérlésre. Magánszemélyként regisztrált felhasználó válogathat a meghirdetett helyszínek között, amelyiket szimpatikusnak találta azzal felveheti a kapcsolatot. Ez az oldal csak hirdetőfelületként működik, a bérlés részleteit magán úton kell rendezni, a feltüntetett elérhetőségen keresztül.
* **Felhasználói feltételek:** itt az oldal szabályzata lesz megtalálható, aminek betartása szükséges, hogy a felhasználót ne minősítsék inaktívnak.
* **Kijelentkezés:** a felhasználó erre kattintva tud majd kilépni a fiókjából. Kilépés után a landing page-re navigálunk

**Adminisztrátorként bejelentkezett felhasználó:**

* **Felhasználók kezelése:** az admin itt láthatja az összes felhasználót, változtathatja a jogosultságát és a státuszát.
* **Események kezelése:** az admin itt láthatja az összes létrehozott eseményt és ha szükséges tudja törölni azokat, ha nem felelnek meg az előírtaknak (lásd: Általános Felhasználási Feltételek.docx nevű fájlban).
* **Statisztika:** az admin itt megtekintheti a legnépszerűbb felhasználókat és eseményeket értékelés és részvétel alapján.
* **Felhasználói feltételek:** itt az oldal szabályzata lesz megtalálható, aminek betartása szükséges, hogy a felhasználót ne minősítsék inaktívnak.
* **Kijelentkezés:** a felhasználó erre kattintva tud majd kilépni a fiókjából. Kilépés után a landing page-re navigálunk

**Különböző oldalak kinézete és funkciói**

**Landing page:** az oldal megnyitásakor ezt látjuk, itt az weboldal neve olvasható középen. Bal oldalt alatta két gomb, ami átirányít a regisztrációra vagy a bejelentkezésre, az oldal tetején lévő navigációs sávban látható még az „Események”, illetve a „Felhasználói feltételek” menüpont, amik a hozzájuk tartozó oldalakra navigálnak. Aktív fiók nélkül csak böngészni tudunk az események között.

**Regisztráció:** az oldal tetején a navigációs sav alatta az oldal közepén lesznek a sikeres regisztrációhoz szükséges kitöltendő mezők: Email cím, jelszó, jelszó megerősítése, felhasználó típusa(szervezet vagy magányszemély), alapértelmezett helyszín(vármegye, város, irányítószám), kategóriák(három választása kötelező) melyekhez bootstrapes floating labelt, radio buttont és selectet fogunk alkalmazni. A mezők alatt lesz a „Regisztráció” gomb melynek megnyomása után, ha minden mezőt helyesen töltöttünk ki, ha valami hibás azt hibaüzenet formájában értesítjük a felhasználóval, elküldjük a regisztráció megerősítő emailt, melynek megerősítése után átirányítjuk a „Belépés” oldalra.

**Belépés:** az oldal tetején a navigációs sav alatta az oldal közepén lesznek a belépéshez kitöltendő mezők, szintén bootstrapes floating labelt fogunk alkalmazni. alatta a „Belépés” gomb, melynek megnyomása után, ha a bejelentkezési adatok megegyeznek a regisztrációkor megadott adatokkal, átirányítjuk a felhasználót az „Események” oldalra, ha a bejelentkezési adatok nem egyeznek akkor hibaüzenet formájában értesítjük a felhasználót.

**Események:** a navigációs sáv alatt egy lenyitható accordion ablak fog elhelyezkedni, ami a szűrést teszi lehetővé. A különböző események kártyás formában fognak megjelenni, látható lesz az esemény pontos helyszíne (vármegye, város, irányítószám, utca, házszám), az esemény kategóriája és ideje, dátummal és pontos idővel ellátva és az esemény létrehozójának felhasználó neve, ha a kurzort az esemény kártyája fölé húzzuk akkor fog megjelenni a kártya alján a „feliratkozás” gomb. A gomb megnyomása után üzenetben értesítjük a felhasználót a sikeres feliratkozásról, feliratkozás után az esemény bekerül a profil oldalon található listába A kártya megnyitható lesz a megnyitás után látható lesz maga a kártya az esemény összes adatával mellette egy térképes felület, ami helyileg megjelöli az eseményt.

**Bérelhető helyszínek:** a navigációs sáv alatt fognak elhelyezkedni, az „Események oldalhoz hasonlóan kártyás megjelenítésben a céges profilként regisztrált felhasználók által meghirdetett bérelhető helyszínek, a kártyára kattintva olvashatók lesznek a részletek, láthatók lesznek, helyszínről feltöltött képek. Az oldal a bérlés lebonyolítására nem kínál lehetőséget, csupán hirdetőfelületként működik és csak elérhetőséget biztosít a kapcsolatfelvételre. A helyszín bérléseiről egy fullcalendar modulla naptárnézetben lehet majd tájékozódni, amit a helyszín üzemeltetőének kell beállítani. A céges profilként regisztált felhasználó az oldal tetején egy „Hirdetés feladása” nevű gombra kattintva tudja majd a helyszínét bérbe adásra kínálni, miután az összes szükséges adatot megadta.

**Profil:** a navigációs sáv alatt fog elhelyezkedni a felhasználónév, alatta a felhasználónév módosítása gomb, erre kattintva a felhasználó tudja módosítani a nevét egy felugró ablakban, jelszó módosítása gomb, erre kattintva lehetősége lesz a felhasználónak emailen keresztül módosítani a jelszavát, ehhez meg kell adni a regisztráció során megadott email címét és egy „Új jelszó” gomb megnyomása után egy automatikusan küldött emailen keresztül módosíthatja jelszavát. Emellett megtalálható lesz még a „Létrehozott események” lista, amelyben a felhasználó megnézheti a saját eseményeit, a „Feliratkozott események” lista, ahol láthatja azokat az eseményeket, amelyeken szeretne részt venni és a „Lezárult események” lista, ahol azokat az eseményeket látja, amelyeken már részt vett ezeket egy hétig az esemény vége után tudja értékelni. Céges profilként regisztrált felhasználó egy „Galéria” nevű gombra kattintva tud majd képeket feltölteni a helyszínéről. Egy „Helyszín kezelése” nevű gombra kattintva tudja a bérlési időpontokat beállítani.

**Felhasználói feltételek:** az oldal tetején navigációs sáv, alatta bekezdésekbe szedve lesznek olvashatók az „Általános Felhasználási Feltételek.docx” nevű fájlban leírt feltételek az oldal szakszerű és szabályos használatáról.

**Felhasználók kezelése:** csak adminisztrátornak. Navigációs sáv, alatta az oldal összes felhasználója listás megjelenítésben, minden felhasználó mellet található lesz egy módosítás gomb, erre a kattintva az adminnak lehetősége van a felhasználó jogosultságát és státuszát állítani, inaktívvá teheti a valamelyik tevékenységével megsérti a felhasználói feltételeket.

**Események kezelése:** csak adminisztrátornak. Navigációs sáv, alatta listás megjelenítésben az összes létrehozott esemény, mellettük egy törlés gomb, erre kattintva az admin törölheti az eseményt, ha az nem felel meg a felhasználói feltételeknek.

**Statisztika:** az oldal tetején navigációs sáv, alatta egy bootstrapes tabs komponenssel felosztott mező, ahol az egyes tab-okon a legnépszerűbb felhasználókat, eseményeket és chartjs modullal megvalósított grafikont lehet majd látni. a grafikon az eseményekre jelentleők számát fogja mutatni.

**Kijelentkezés:** erre a gombra kattintva kijelentkeztetjük a felhasználót a fiókjából és átirányítjuk a landing page-re.

**Adatkezelés**

* Az oldalra regisztrált felhasználók adatait MySql adatbázisban tároljuk az adatbázis létrehozásához sequelize module-t használunk. Az adatbázis felépítése a következő szempontok szerint zajlik:

**Users** tábla tartalma:

* **Id** (egyedi azonosító, varchar 40, uuid4, PK)
* **username** (egyedi felhasználónév, varchar 20)
* **email** (regisztráció során megadott email címet tartalmazza, varchar 100)
* **passwd** (regisztráció során megadott jelszó, varchar 100, SHA-1 titkosítás)
* **defAddress** (regisztráció során alapértelmezettnek megadott helyszín, nem kötelező mező, varchar 60)
* **favCategories** (regisztráció során megadott három kedvenc kategória, varchar 20 )
* **role** (felhasználó jogosultsága, admin/user, varchar 10)
* **status** (fiók aktivitására utal, aktív/inaktív, varchar 20)

**Categories** tábla tartalma:

* **Id** (kategória azonosító, PK, AI)
* **name** (kategóriák nevei, varchar 40)

**Locations** tábla tartalma:

* **Id** (helyszín azonosítója, PK, AI)
* **regionName** (vármegye neve, varchar 100)
* **cityName** (város neve, varchar 100)
* **postCode** (város irányító száma, varchar 4)

**UserRatings**

* **Id** (értékelés azonosítója, PK, AI)
* **userId** (felhasználó azonosítója, varchar 40, uuid4, FK)
* **rating** (felhasználó értékelése varchar 1, 1-5ig terjedő szám)

**EventRatings**

* **Id** (értékelés azonosítója, PK, AI)
* **eventId** (esemény azonosítója, varchar 40, uuid4, FK)
* **rating** (felhasználó értékelése varchar 1, 1-5ig terjedő szám)

**Events** tábla tartalma:

* **Id** (egyedi azonosító, varchar 40, uuid4, PK)
* **userId** (felhasználó azonosítója, varchar 40, uuid4, FK)
* **catId** (kategória azonosító, FK)
* **eventStart** (az esemény kezdete, DATETIME)
* **eventEnd** (az esemény vége, DATETIME)
* **eventAddress** (az esemény helyszíne, varchar 50)
* **eventDate** (az esemény ideje, DATE)

**RentLocations** tábla tartalma:

* **Id** (egyedi azonosító, varchar 40, uuid4, PK)
* **userId** (felhasználó azonosítója, varchar 40, uuid4, FK)
* **capacity** (a helyszín befogadóképessége, varchar 10)
* **contact** (a bérbeadó elérhetőségei (email, telefon), varchar 100)
* **price** (a helyszín bérlési ára, varchar 50)
* **rentAddress** (a helyszín pontos címe, varchar 50)
* **rentCategories** (a helyszínen rendezhető katégóriák, varchar 20)